OpenLLM-France/wikimedia huggingface dataset:
# Antonio María Peón y Heredia

Antonio María Peón y Heredia (Villaviciosa, 16 de desembre de 1766 - Madrid, 5 de març de 1846) va ser un militar asturià, veterà de la guerra del francès, senador i Capità general de les Illes Balears durant el regnat de Ferran VII.
Membre d'una família de la noblesa asturiana, ingressà a les Guàrdies Espanyoles en 1784 i va participar en el setge d'Orà de 1791, en la Guerra Gran i en la guerra de les Taronges (1801). Era coronel destinat a Catalunya durant la guerra del francès, i aviat va ascendir a mariscal de camp. En 1809 li confiaren el comandament de Castella la Vella i en 1813 s'instal·là a Valladolid. En 1815 fou nomenat Inspector de illes Balears, i fou nomenat capità general de Mallorca de 1820 a 1821.
Tot i ser conservador, durant el trienni liberal fou comandant general de Múrcia, on va tenir problemes amb la societat patriòtica "Los Descamisados" de Cartagena. En 1830 va ascendir a tinent general. Posteriorment fou escollit senador per Oviedo de 1839 a 1842 i senador vitalici de 1845 a 1846.

## Referències

* ↑ Antonio María Peón y Heredia, Real Academia de la Historia
* ↑ PEÓN Y HEREDIA, ANTONIO al web del Senat
# Antonio María Blanco Castañola

Antonio María Blanco Castañola (Sant Sebastià, 1 d'abril de 1803 - Després de 1866) fou un militar basc, capità general de València durant el regnat d'Isabel II d'Espanya.
Fill del coronel Antonio Gaspar Blanco, en 1815 fou ascendit a subtinent i en 1822 fou destinat a Crevillent. En 1822 va combatre els absolutistes a Olot i Banyoles, i en novembre de 1823 va participar en la defensa de Barcelona contra l'atac dels Cent Mil Fills de Sant Lluís. Després d'estar un temps apartat del servei, en 1827 fou ascendit a tinent i en 1833 passà a lluitar en la primera guerra carlina en els fronts d'Aragó i València fins 1835, quan passà a Madrid. En 1836 fou ascendit a capità, en 1837 a tinent coronel i en 1838 a coronel, per mèrits de guerra. Després de les preses de Durango, Oñati i Bergara fou nomenat oficial d'estat major. En 1841 ascendí a general i en 1843 a mariscal de camp. De 1844 a 1851 fou destinat a les illes Filipines, en 1853 fou governador civil de València i en 1854 capità general de València. De 1858 a 1860 fou capità general de Navarra, en 1863 director general de l'Administració militar i en 1866 fou nomenat director general d'infanteria.

## Referències

* ↑ Antonio Blanco Castañola, Reial Acadèmia de la Història
* ↑ Publicació del nomenament a la gaceta de Madrid, 28 de gener de 1863
* ↑ Memorial d'Infanteria, 18 de juliol de 1866
# Control anticipatiu

El control anticipatiu o control no recurrent (normalment s'utilitza la designació anglesa feedforward o feed forward) és un tipus de control de sistemes que fa que aquests reaccionin als canvis del seu entorn, normalment per mantenir algun estat concret. Un sistema que exhibeix aquest tipus de comportament respon a les alteracions de manera predefinida, en contrast amb els sistemes realimentats.
Són necessaris molts prerequisits per implementar un control anticipatiu: les alteracions s'han de poder mesurar, els seus efectes en la sortida del sistema han de ser coneguts i el temps durant el qual les alteracions afecten la sortida ha de ser major que el del mateix sistema. Si aquestes condicions es compleixen, el sistema anticipatiu s'ha d'afinar perquè sigui efectiu.
El sistema amb control anticipatiu pot respondre més ràpidament als tipus d'alteracions mesurables i conegudes, però gairebé no aconsegueix fer-ho amb aquelles que siguin de nova aparició. Un sistema realimentat és capaç de manejar qualsevol alteració que afecti al comportament desitjat, encara que requereix que la variable mesurable del sistema (la sortida) reaccioni a les alteracions per registrar-ne així la seva aparició.
En informàtica, el concepte de feedforward sol fer referència a xarxes del tipus perceptró multicapa en els quals les sortides de les neurones van a les següents capes però no a les anteriors, de tal manera que no hi ha bucles de realimentació.

## Referències

* 1 2 «Control anticipatiu». Cercaterm. TERMCAT, Centre de Terminologia.

## Bibliografia

* S. Mangan A. Zaslaver & U. Alon, "The coherent feed-forward loop serves as a sign-sensitive delay element in transcription networks", J. Molecular Biology 334: 197-204 (2003).
# Cooperació (evolució)

La cooperació o comportaments cooperatius són els comportaments que presenten els organismes que són beneficiosos per a altres membres de la mateixa espècie. Hi ha diverses teories que intenten explicar per què la selecció natural afavoreix alguns tipus de cooperació.

## Vegeu també

* Cooperació (en els àmbits socials i en general)
# Principat de Salm

«Principat de Salm» té aquests significats:
* Salm-Kyrburg, principat del Sacre Imperi Romanogermànic
* Principat de Salm-Salm, principat del Sacre Imperi Romanogermànic
# Poli Genova

Poli Genova (búlgar, Поли Генова; Sofia, 10 de febrer de 1987) és una cantant búlgara. Va estudiar clarinet a l'escola Liubomir Pipkov i va representar al seu país al Festival d'Eurovisió de 2011 a Düsseldorf (Alemanya) amb la cançó Na inat (На инат), que significa "Per capritx", i el 2016 va tornar-ho a fer a Estocolm (Suècia), amb la cançó If Love Was A Crime ('Si l'amor fos un crim'). És jutge del programa X Factor (Bulgària) des de 2011. També el mateix any, va fer el doblatge en búlgar de Barrufeta en la pel·lícula Els Barrufets. El 2013 va participar en el programa de telerealitat Acadèmia de música (Музикална академия) aconseguint un gran èxit i a més guanyant el concurs. El 2015 va ser la presentadora del Festival de la Cançó d'Eurovisió Júnior 2015.

## Referències

* ↑ Busa, Alexandru. «Poli Genova to represent Bulgaria in Düsseldorf». ESCToday, 23-02-2011. Arxivat de l'original el 2015-07-02. [Consulta: 24 febrer 2011].
* ↑ «Bulgaria: Poli Genova returns to Eurovision» (en anglès britànic). [Consulta: 19 febrer 2016].
# Antxón Gómez

Antxón Gómez (Sant Sebastià, 1952) és un cineasta i director artístic basc. El 1974, va anar a estudiar química a la Universitat de Valladolid, però va mostrar simpaties pel comunisme i no va acabar els estudis. A través de la seva afició pel col·leccionisme va entrar en contacte amb el món de la publicitat i el cinema. Va debutar com a director artístic a Huevos de oro (1993) i com a dissenyador de producció a Carne trémula (1997). Fou director artístic a les pel·lícules de Pedro Almodóvar Todo sobre mi madre (1999), Hable con ella (2002), La mala educación (2004), Los abrazos rotos (2009), La piel que habito (2011), Los amantes pasajeros (2013) i Dolor y gloria (2019). Ha estat nominat al Goya a la millor direcció artística per Todo sobre mi madre (1999), La mala educación (2004), La piel que habito (2009) i Dolor y gloria (2019) i va guanyar el Goya per Che (2008). A part, va guanyar, el 2019, l'Europa Film Awards al millor disseny de producció per Dolor y gloria.
També ha treballat a Salvador (Puig Antich) (2006), amb la que va guanyar el Barcelona Film Award, Chuecatown (2007) Bruc. La llegenda, amb la que fou nominat als Premis Gaudí, i Las invasoras (2016).

## Referències

* ↑ Antxon Gomez Arxivat 2021-10-03 a Wayback Machine. a workroombarcelona.com
* ↑ Entrevista con Antxón Gómez, director artístico: «El cine es el arte más mentiroso» per Jorge Gorostiza, Jordi Revert, revista L'Atalante
* ↑ Che, el argentino al web dels Goya
* ↑ «Deberían dar una bolsa para el Goya porque pesa mucho», El Diario Vasco, 3 de febrer de 2009
# Premis Ondas 1993

Els Premis Ondas 1993 van ser la quarantena edició dels Premis Ondas, fallats el 3 de novembre de 1993. A més de les categories nacionals i internacionals de ràdio i televisió, aquesta edició conté guardons de cinema (atorgats per primer cop el 1991) i de música (atorgats per primer cop el 1992). La gala d'entrega es va celebrar el 23 de novembre¨al Palau Nacional, presentada per Xavier Sardà i Maribel Verdú i fou retransmesa per Canal+.

## Nacionals de ràdio

* Cadena Dial
* Encarna Sánchez de cadena COPE
* La ley de la calle de RNE
* Premi Especial: Miguel Gila

## Nacionals televisió

* Corrida de toros integral Canal plus
* Karlos Arguiñano per El menú de cada día de TVE
* Los ladrones van a la oficina d'Antena 3 TV
* Quico de TV3

## Hispanoamericans ràdio i televisió

* Good Show Telefe, Canal 11 de l'Argentina
* Expedición Cazadoras del aire Coraven de Veneçuela

## Internacionals ràdio

* A look back at the nineties, BBC Radio 4
* Piazza: ledere dag verdwijnt er wel iets de BRTN
* Vieraalla maalla, d'Yleisradio

## Internacionals televisió

* Le choeur des hommes France 2
* El acto en cuestión NOS/VPRO
* Especial pinnic, TVE

## Cinema

* Millor pel·lícula hispanoamericana: Un lugar en el mundo
* Millor director hispanoamericà: Adolfo Aristarain per Un lugar en el mundo
* Millor interpretació: ex aequo per Penélope Cruz i Javier Bardem per Jamón, jamón, Mercedes Sampietro per El pájaro de la felicidad i Juan Echanove per Madregilda.
* Millor director espanyol: Víctor Erice per El sol del membrillo
* Millor pel·lícula espanyola: La ardilla roja de Julio Médem

## Nacionals de música

* Millor cançó: Mi tierra de Gloria Estefan
* Millor clip: Si tú no vuelves de Miguel Bosé
* Millor artista o grup espanyol: El Último de la Fila
* Millor artista o grup llatí: Gloria Estefan
* Millor artista o grup revelació espanyol: Los Rodríguez
* Millor artista o grup revelació llatí: Víctor Víctor
* Millor àlbum: Astronomía razonable d'El Último de la Fila
* Millor labor en música clàssica: Jordi Savall

## Referències

* ↑ Julio Medem, Arguiñano, Gila y Encarna Sánchez galardonados con los Ondas, El País, 4 de novembre de 1993
* ↑ Reconocimiento al mundo del cine., El País, 4 de novembre de 1993
* ↑ Gloria Estefan y El Último de la Fila acaparan cuatro de los ocho Premios Ondas de Música 1993, El País, 17 de novembre de 1993

## Enllaços externs

* Pàgina web oficial dels Premis Ondas Arxivat 2019-05-06 a Wayback Machine.
# Porta d'Espanya

La Porta d'Espanya és un edifici de Prats de Molló i la Presta inventariat com a monument històric des del 4 de març del 1922.

## Descripció

És una de les portes de les Muralles de Prats de Molló i la Presta.

## Història

Fou construïda el segle xvii.

## Referències

* 1 2 3 «Porta d'Espanya». Patrimoni. Govern francès. [Consulta: 24 setembre 2018].
# Aulus Septimi Serè

Aulus Septimi Serè (llatí: Aulus Septimius Serenus) va ser un poeta líric romà del que en dona una notícia incidental Sidoni Apol·linar, i el menciona Jeroni d'Estridó. No se sap quan va florir, ja que això depèn de l'època que es vulgui assignar a Terencià Maure del que en va ser contemporani.
La seva obra principal, esmentada per Noni, porta el títol Opuscula Raris, o simplement Opuscula, i estava formada per dos llibres pel cap baix. Com que tenia propietats a Falerii També se l'anomena Poeta Faliseus. Va inventar uns versos de mesura especial formats per tres dàctils i un pirriqui anomenats metrum faliscum.
Són molt pocs els escrits que es conserven de Septimi Serè. El fragment més llarg és l'inici d'una mena d'himne a Janus, i només se'n coneixen cinc versos, que ofereixen exemples de metres poc comuns.

## Referències

* ↑ Smith, William (ed.). «Serenus, Septimius». A Dictionary of Greek and Roman biography and mythology. [Consulta: 14 octubre 2023].
# Passione d'amore

Passione d'amore és una pel·lícula dirigida per Ettore Scola, estrenada el 1981.

## Argument

Any 1862, en una ciutat piemontesa, Giorgio Bacchetti, capità d'un regiment de cavalleria, coneix Clara, una dona bonica, casada i mare de família. Els dos s'enamoren a l'instant i són feliços fins que a Giorgio el transfereixen a una guarnició a prop de la frontera. Com la resta dels oficials, Giorgio sopa a la taula del Coronel, però sempre hi ha un lloc buit en ella, el que correspon a la cosina del Coronel, una dona que gairebé sempre està malalta i prefereix quedar-se a la seva habitació...

## Repartiment

* Bernard Giraudeau… Capità Giorgio Bacchetti
* Valeria D'Obici… Fosca
* Laura Antonelli… Clara
* Jean-Louis Trintignant… Doctor
* Massimo Girotti… Coronel
* Bernard Blier… Major Tarasso
* Gerardo Amato… Tinent Baggi
* Sandro Ghiani… Ajudant de Giorgio
* Alberto Incrocci.. Capità Rivolti
* Rosaria Schemmari…Minyona de Fosca
* Francesco Piastra... Ajudant del coronel

## Premis i nominacions
### Premis

1981
* Premi David di Donatello a la millor actriu per Valeria D'Obici
* Premi David di Donatello al millor productor per Franco Committeri

### Nominacions

* 1981 Palma d'Or al Festival Internacional de Cinema de Canes per Ettore Scola
# Molí de Sant Joan

El Molí de Sant Joan és un molí del terme municipal de Castellterçol, a la comarca del Moianès.
Està situat al nord de la zona central del terme castellterçolenc, a la dreta del torrent de la Fàbrega, molt a prop i al nord del Polígon industrial El Vapor, al sud-est del Molí Xic.

## Enllaços externs

* El Molí de Sant Joan en el seu entorn, a l'Institut Cartogràfic de Catalunya
# Looking For An Answer

Looking For An Answer va ser un grup de grindcore de Madrid, marcat pel seu compromís antiespecista i per la tendència a incorporar la influència del death metal en la seva música.

## Discografia

* 2000: Looking For An Answer
* 2004: Buscando una respuesta
* 2007: Extinción
* 2009: La cacería EP
* 2010: Biocidio EP
* 2011: Eterno Treblinka
* 2014: Kraken EP
* 2017: Dios Carne

## Referències

* ↑ Vila, Albert. «Es mucho más sensato que una banda trate temas intrascendentes en sus letras a que no practique lo que predica» (en castellà). Science of Noise, 19-12-2017. [Consulta: 22 agost 2021].
* ↑ «Looking For An Answer dicen adiós tras 20 años de carrera» (en castellà). MondoSonoro, 09-01-2019. [Consulta: 22 agost 2021].
* ↑ Tuset, Eduard. «Noticias música indie» (en castellà). MondoSonoro, 15-12-2011. [Consulta: 22 agost 2021].
# Proasellus maleri

Proasellus maleri és una espècie de crustaci isòpode pertanyent a la família dels asèl·lids.

## Hàbitat

És una espècie demersal i estigobiont.

## Distribució geogràfica

Es troba a Europa: la cova Faustloch al cantó de Berna (Suïssa).

## Referències

* ↑ Dudich, E., 1925. Systematische Studien an italienischen Aselliden. Annales Musei Nationalis Hungarici 22: 281-301.
* ↑ uBio (anglès)
* 1 2 Henry, J. P., 1977. Sur un asellide aberrant d'une grotto de Suisse: Proasellus maleri n. sp. (Crustacea, Isopoda, Asellota). Revue Suisse de Zoologie 84(2): 481-490.
* 1 2 3 Catalogue of Life (anglès)
* ↑ SeaLifeBase (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-03 a Wayback Machine. (anglès)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* Encyclopedia of Life (anglès)
* ION (anglès)
* BioLib (anglès)
# Continu de la Virtualitat

El concepte de Continu de la Virtualitat o Virtuality Continuum en anglès, va ser definit per primera vegada l'any 1994,per Paul Milgram i Fumio Kishino. El Continu de la Virtualitat és un concepte que serveix per descriure que existeix una escala contínua que oscil·la entre el que es pot definir com a completament virtual, és a dir, una realitat virtual, i allò que és completament real (la Realitat). Així que intenta abastar totes les possibles variacions i composicions d'objectes virtuals i reals.
D'esquerra a dreta va augmentant el grau d'estímuls generats per ordinadors. A l'extrem dret es troba el que s'anomena realitat virtual immersiva, on tots els estímuls són generats per ordinador. En canvi, a l'extrem esquerre es troba el que és totalment real, és a dir, persones, objectes, plantes... físiques, que es poden tocar i sentir com estem acostumats a fer-ho en la vida quotidiana. L'àrea compresa entre els dos extrems, on la realitat i la virtualitat es mesclen, es troba el que és conegut com a realitat mixta. És a dir, que consisteix en l'anomenada realitat augmentada, on la virtualitat fa augmentar la realitat (enriqueix la realitat tot introduint objectes virtuals en ella), i l'anomenada virtualitat augmentada, on la realitat augmenta la virtualitat (enriqueix la virtualitat tot introduint objectes reals en ella).

## Referències

* Article en anglès sobre el Continu de la virtualitat A TAXONOMY OF MIXED REALITY VISUAL DISPLAYS. Autors Paul Milgram i Fumino Kishino Arxivat 2009-11-03 a Wayback Machine.
# Preston (Idaho)

Preston és una població dels Estats Units a l'estat d'Idaho. Segons el cens del 2000 tenia 4.682 habitants.

## Demografia

Segons el cens del 2000, Preston tenia 4.682 habitants, 1.529 habitatges, i 1.200 famílies. La densitat de població era de 270,6 habitants/km².
Per edats la població es repartia de la següent manera: un 35,3% tenia menys de 18 anys, un 10,5% entre 18 i 24, un 24,1% entre 25 i 44, un 15,9% de 45 a 60 i un 14,3% 65 anys o més.
L'edat mediana era de 28 anys. Per cada 100 dones de 18 o més anys hi havia 90,2 homes.
La renda mediana per habitatge era de 35.204 $ i la renda mediana per família de 39.537 $. Els homes tenien una renda mediana de 29.247 $ mentre que les dones 20.652 $. La renda per capita de la població era de 13.751 $. Aproximadament el 5,9% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Preston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 agost 2010].
* ↑ «Geographic Comparison Table- Preston». American Fact Finder. Oficina del Cens dels Estats Units, 12-01-2010.
# Praia Messias Alves

Praia Messias Alves és una localitat de São Tomé i Príncipe al districte de Cantagalo, a l'est de l'illa de São Tomé. La seva població és de 585 (2008 est.). És una subdivisió de Santana prop de Picão Flor a l'oest.

## Evolució de la població

Població de Praia Messias Alves (2001-2008) :
| 2001 | 2008 |
| 513 | 585 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Praia Pesqueira

Praia Pesqueira és una localitat de São Tomé i Príncipe. Es troba al districte de Caué, al sud-est de l'illa de São Tomé. La seva població és de 206 (2008 est.). Limita al sud amb Dona Augusta, a l'est amb Ribeira Peixe i al sud-est amb Vila Clotilde. A tota la part meridional de l'illa i del districte la llengua principal és el crioll portuguès anomenat angolar, mentre que a la resta de l'illa parlen el crioll forro.

## Evolució de la població

Població de Praia Pesqueira (2001-2008) :
| 2001 | 2008 |
| 181 | 206 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Cool Valley

Cool Valley és una població dels Estats Units a l'estat de Missouri. Segons el cens del 2000 tenia 1.081 habitants.

## Demografia

Segons el cens del 2000, Cool Valley tenia 1.081 habitants, 402 habitatges, i 272 famílies. La densitat de població era de 869,5 habitants per km².
Dels 402 habitatges en un 30,1% hi vivien nens de menys de 18 anys, en un 39,6% hi vivien parelles casades, en un 24,6% dones solteres, i en un 32,1% no eren unitats familiars. En el 25,4% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,26.
Per edats la població es repartia de la següent manera: un 27,8% tenia menys de 18 anys, un 9,3% entre 18 i 24, un 27,1% entre 25 i 44, un 25,3% de 45 a 60 i un 10,6% 65 anys o més.
L'edat mediana era de 36 anys. Per cada 100 dones de 18 o més anys hi havia 75,9 homes.
La renda mediana per habitatge era de 42.727 $ i la renda mediana per família de 47.250 $. Els homes tenien una renda mediana de 35.893 $ mentre que les dones 23.500 $. La renda per capita de la població era de 20.847 $. Entorn del 10,1% de les famílies i el 10,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cool Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Cool Valley». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Apogeshna

Apogeshna és un gènere d'arnes de la família Crambidae.

## Taxonomia

* Apogeshna infirmalis (Möschler, 1886)
* Apogeshna stenialis (Guenée, 1854)

## Referències

* ↑ «GlobIZ search». Global Information System on Pyraloidea. [Consulta: 16 febrer 2011].
# Apogon amboinensis

Apogon amboinensis és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 7 cm de longitud total.

## Distribució geogràfica

Es troba des de les costes de Zanzíbar (Tanzània) fins al sud-est d'Àsia, Japó, Taiwan, Palau, les Filipines, Nova Guinea, Salomó i Nova Caledònia.

## Referències

* ↑ AQUATAB.NET
* 1 2 FishBase (anglès)

## Bibliografia

* Bleeker, P. 1853. Vierde bijdrage tot de kennis der ichthyologische fauna van Amboina. Natuurkd. Tijdschr. Neder. Indië v. 5: 317-352.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Solitari

«Solitari» té aquests significats:
* Diamant encastat en un anell
* Joc de cartes (vegeu solitari (joc de cartes))
* Joc de tauler (vegeu solitari (joc de tauler))
* Que està sol.
* Nom que rep la tènia (solitària)
# Solitari de Cuba

El solitari de Cuba (Myadestes elisabeth) espècie d'ocell endèmica de Cuba, pertany a la família Turdidae de l'ordre Passeriformes. És la més melodiosa de les aus cubanes. Myadestes del grec, significa “que menja mosques”, elisabeth per ser dedicat a Elisabet, i retrusus del llatí “amagat”.

## Referències

* ↑ «Solitari de Cuba». Cercaterm. TERMCAT, Centre de Terminologia. Rev. 20/01/2022(català)
# Sinesi Escolàstic

Sinesi Escolastic (en llatí Synesius Scholasticus en grec Συνέσιος) va ser un escriptor romà d'Orient d'origen fenici. Va florir una mica abans de la destrucció de la ciutat de Beirut per un terratrèmol l'any 551.
A l'Antologia grega, a més dels epigrames del conegut Sinesi de Cirene hi figura un epigrama sobre una estàtua d'Hipòcrates, que es considera obra seva.

## Referències

* ↑ [https://quod.lib.umich.edu/m/moa/acl3129.0003.001/970?rgn=full+text;view=image;q1=SynesiusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 962. ]
# Sinesi

Sinesi és el nom dels següents personatges:
* Sinesi de Cirene, escriptor cristià dels segles IV i V.
* Sinesi Escolastic, escriptor grec fenici.
* Sinesi o Pseudo-Sinesi, nom d'un tractat en grec sobre febres publicat el 1749
# Something Wild

«Something Wild» té aquests significats:
* Cinema: Something Wild, traduïda com Alguna cosa salvatge, pel·lícula de Jonathan Demme (1986).
* Música: Something Wild (àlbum), àlbum de debut de la banda Children of Bodom (1997).
# Something Wild (àlbum)

Something Wild és l'àlbum de debut de la banda Children of Bodom.

## Llista de cançons

* Deadnight Warrior - 3.21
* In the Shadows - 6.01
* Red Light in My Eyes, Pt. 1 - 4.28
* Red Light in My Eyes, Pt. 2 - 3.50
* Lake Bodom - 4.01
* The Nail - 6.17
* Touch Like Angel of Death - 4.02
* Bruno the Pig - 0.10
# Sxerbàtxevka

«Sxerbàtxevka» té aquests significats:
* Sxerbàtxevka (Lípetsk), localitat de l'óblast de Lípetsk, a Rússia
* Sxerbàtxevka (Kursk), localitat de l'óblast de Kursk, a Rússia